Sablovirinoj

***Sablovirinoj*** estas brazila telenovelo produktorita de la estingita Rede Tupi kaj elsendita inter la 26-a de marto 1973 kaj la 5-a de februaro 1974 je la 20a horo, havanta 253 ĉapitrojn, postvenanta de *A Revolta dos Anjos* kaj postvenata de *Os Inocentes*. Ĝi estis verkita de Ivani Ribeiro kaj reĝisorita de Edson Braga, sub la superrigardo de Carlos Zara.

## Intrigo
La juna Marcos Assunção (prononc. *Markos Asunsao*) revenas al la marborda urbo Itanhaém (prononc. ''Itanjaem'*) por helpi sian familion pri negocoj. La knabo vekas pasion por la bonkora Ruth, kaj havas siajn sentojn egalitaj, sed finas esti implikita fare de la ĝemela fratino de Ruth, Raquel (prononc. *Rakel'*). Filinoj de malriĉaj lokaj fiŝkaptistoj, la fratinoj estas identaj ĝemeloj, sed de kontraŭaj personecoj. Dum Ruth estas sincera, honesta kaj amema, kaj vere amas Marcos; Raquel estas kaŝa, kaprica kaj egoisma, kaj nur aspiras havi prestiĝan socian pozicion kaj multan monon en siaj manoj. Raquel, rimarkante, ke Ruth kaj Marcos estas enamiĝintaj, provas delogi la junulon, apartigante ilin, kaj komencante amrilaton kun li, sed Raquel konservas amrilaton kun malvirtulo Wanderley, ŝia komplico. Kiu rimarkas ĉion ĉi, estas la mensmalsana Tonho da Lua, protektita de Ruth, por kiu li havas platonan amon, sed kaŝas ĝin pro honto. Tonho, eĉ kun handikapo, estas fama pro skulptado de virinoj en la strandaj sabloj, sed suferas pro la teruraj persekutoj kaj malbonoj de Raquel.

Raquel, por sukcesi edziniĝi al Marcos kaj ŝteli lian monon, devos alfronti Virgílio Assunção, nome la patron de Marcos, kiu ne akceptas ilian koramikecon, nefidante la intencojn de Raquel kun sia filo. Virgílio estas aroganta kaj senskrupula komercisto, kiu alfrontas plurajn problemojn en sia domo, lia filino Malu, ribelema junulino, kiu kulpigas Virgílion pro la morto de ŝia fianĉo, vivas por fari lian vivon infera. Dume, Malu renkontas vakeron Alaor, kiu estis enamiĝinta de Ruth, sed perdis iun ajn esperon. Alaor estas malĝentila viro, kaj Malu ŝanĝas lian celon: li provas ĉiakoste malsovaĝigi la impetojn de Malu.

Dume, Ruth suferas silente pro la geedziĝo de sia fratino Raquel kun Marcos, kvankam ŝi scias, ke Raquel estas kun li pro intereso, kaj estas tre desapontiĝinta pri ŝi, ĉar Raquel sciis, ke ŝi estis kaj ankoraŭ estas enamiĝanta al Marcos, kaj eĉ tiel ŝi allogis lin. La rakonto deturniĝas kiam la ĝemeloj suferas boatan akcidenton, kaj nur unu el ili estas trovita, kaj la alia estas supozita morta. Ruth estas la sola savita de la akcidento kaj restas en komato por iom da tempo; en la sama tempo, Tonho konvinkas al ĉiuj ke ŝi estas Raquel, kaj ke Ruth mortis en la akcidento. Do, post resaniĝo, Ruth konsentas preni sur sin la identecon de sia fratino, por povi helpi al la viro, kiun ŝi tre amas.

Tamen, Ruth sentas sin ĉiam pli afliktita, ĉar ŝi maltoleras mensogojn, aliflanke ŝi ne volas vidi Marcos-n malfeliĉa kaj konsentis fari tiel, ke li ne suferu la morton de Raquel, ĉar Ruth kredas, ke Marcos vere ŝatas Raquel, sed kion Ruth ne scias estas, ke Marcos amas ŝin; sed ĉiuj pensas, ke fakte ŝi mortis en la akcidento, kio multe suferigas Marcos-n. Sed Raquel ne mortis, kiel ĉiuj pensas kaj reiras al la urbo, serĉante venĝon kontraŭ Ruth, kiu ŝtelis ĉion, kio estis ŝia, kaj ĉiujn, kiuj staras sur ŝian vojon.

En la fino, Raquel estas  murdita de Cezaro, fripono, kiu havis sian fraton Zé Luís morttrafita de aŭto post kiam Raquel rivelis al li, ke Cezaro gravedigis Ruth en la pasinteco, kaj ŝi perdis la bebon.

## Rolantaro 
### Specialaj partoprenoj 
## Spektantaro 
Estis entute averaĝe 36 poentojn, spektantara fenomeno por Rede Tupi kaj por la tempo, kiu eĉ superis la telenovelojn de sia ĉefa konkuranto, Rede Globo, kiu montris, je la oka horo, la malviglajn *Cavalon de Aço* kaj *La duondio'', kio forpelis grandan parton de ĝiaj spektantoj al la intrigo de Tupi, montrita samtempe.

## Muzikaro 
* Kovrilo: Sablovirina statuo

# "First Love" - Phonoband (temo de Ruth kaj Marcos, malferma temo)
# "The Night I Got Out Of Jail" - Ten Wheel Drive (Malu-temo)
# "Violão Vagabundo" - Baden Powell (la temo de Raquel)
# "Maldição" - Maria Bethânia (temo de Tonho da Lua kaj Alzira, de Ruth kaj Raquel)
# "Geração do Amor" - Phonoband (la temo de Isaura)
# "O Navegante" - MPB4 (fiŝkaptista temo)
# "Last Love" - Phonoband (malferma temo)
# "Beautiful" — The Isley Brothers (temo de Andréia)
# "Gutoj" - Cynthia (temo de Ruth)
# "Te Amo Eternamente (While We're Still Young)" — Celso Ricardo (temo de Ruth kaj Marcos)
# "A Viola e o Cantador" - Renato Teixeira (temo de Floriano)
# "Easy Comes, Easy Goes"  - Phonoband (temo de Clarita)

Kvankam ne estis inkluzivitaj en la albumo, en iuj romantikaj scenoj inter Marcos kaj Ruth, estis uzataj eltiraĵoj de la kanto *Footprints on The Moon*, de Johnny Harrys.

## Eksteraj ligiloj 
* Oficiala retejo 

Kategorio:Portugallingvaj amaskomunikiloj
Kategorio:Televidaj seriegoj